**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔ**

**ԲՆԱԿՉՈՒԹՅԱՆ ՌԵԳԻՍՏՐԻ ՄԱՍԻՆ**

**Գ Լ Ու Խ 1**

**ԸՆԴՀԱՆՈՒՐ ԴՐՈՒՅԹՆԵՐ**

**Հոդված 1. Օրենքի կարգավորման նպատակը**

1. Սույն օրենքի կարգավորման նպատակը Հայաստանի Հանրապետության բնակչության ռեսգիստրի տվյալների սուբյեկտի մասին անձնական, ընտանեկան, բնակության, քաղաքացիության, ազգության, անձանց իրավական վիճակը բնութագրող գործողությունների կամ դեպքերի, այդ թվում՝ խնամակալության և հոգաբարձության, գիտական աստիճանի, զինապարտության, պետական սահմանի հատման, ինչպես նաև ժողովրդագրական տեղեկատվության համակարգված հավաքագրման, գրանցման, թարմացման, տեղեկատվության պահպանման, պաշտպանության, տեղեկատության բացահայտման իրավական դաշտի ստեղծումն է:
2. Սույն հոդվածի 1-ին մասով նախատեսված տեղեկատվության համակարգված հավաքագրման նպատակն է ապահովել պետական կառավարման համար ռեսուրսների ճիշտ պլանավորումը, արդյունավետ պետական կառավարումը, որակյալ ծառայությունների մատուցումը, անձանց իրավունքների պաշտպանությունը, այդ թվում՝ ազատ տեղաշարժվելու, բնակության վայր ընտրելու և անձի՝ ըստ բնակության վայրի հաշվառվելու իրավունքի իրացումը:

**Հոդված 2. Օրենքի կարգավորման առարկան**

1. Սույն օրենքը սահմանում է բնակչության ռեգիստրի ձևավորման իրավական հիմքերը, բնակչության ռեգիստրի տվյալների կազմը, բնակչության ռեգիստրի վարման կարգը, ռեգիստրում տվյալների գրանցման, տվյալների մշակման, թարմացման, պահպանման և պաշտպանության, տվյալների հասանելիության ապահովման, հանրային ծառայությունների համարանիշի տրամադրման և նշված գործառույթների նկատմամբ վերահսկողության իրականացման հետ կապված հարաբերությունները։

**Հոդված 3. Բնակչության ռեգիստրի մասին օրենսդրությունը**

1. Բնակչության ռեգիստրի մասին օրենսդրությունը կազմված է Սահմանադրությունից, սույն օրենքից և այլ նորմատիվ իրավական ակտերից:
2. Եթե Հայաստանի Հանրապետության վավերացրած միջազգային պայմանագրերով սահմանված են այլ նորմեր, քան նախատեսված են սույն օրենքով, ապա կիրառվում են միջազգային պայմանագրերի նորմերը:

**Հոդված 4. Օրենքում օգտագործվող հասկացությունները**

1. Սույն օրենքում օգտագործվում են հետևյալ հասկացությունները՝
2. **Բնակչության ռեգիստր –** բնակչության ռեսգիստրի տվյալների սուբյեկտի վերաբերյալ սույն օրենքով նախատեսված` ռեգիստրի տվյալների կազմով հավաքագրվող տեղեկատվությունը պարունակող երկմակարդակ տեղեկատվական համակարգ, որն իր մեջ ներառում է բնակչության ընդլայնված տվյալների բազան և հիմնական բնակչության ռեգիստրը,
3. **Բնակչության ռեգիստրի տվյալների սուբյեկտ –** բնակչության ռեգիստրի տվյալների սուբյեկտ են հանդիսանում.

ա․ Հայաստանի Հանրապետության քաղաքացին, այդ թվում՝ Հայաստանի Հանրապետությունից դուրս ծնված քաղաքացին,

բ․ օտարերկրա քաղաքացին կամ քաղաքացիություն չունեցող անձը, ում տրվել է Հայաստանի Հանրապետությունում կացության որևէ կարգավիճակ,

գ․ Հայաստանի Հանրապետությունում փախստական ճանաչված անձը,

դ․ ապաստան հայցողը, ում տրվել է ապաստան հայցողի անձը հաստատող վկայական,

ե․ անձը, ով ծնվել է Հայաստանի Հանրապետությունում, չի հանդիսանում Հայաստանի Հանրապետության քաղաքացի և ում ծնողները մշտապես բնակվում են Հայաստանի Հանրապետությունում․

զ․ հանրային ծառայությունների համարանիշ ստացած այլ անձինք։

1. **Հիմնական բնակչության ռեգիստրը -** բնակչության ռեգիստրի առաջնային մակարդակ, որն իր մեջ ներառում է սույն մասի 2-րդ կետի ա․, բ․ և գ․ ենթակետերում նշված սուբյետներին,
2. **Բնակչության ընդլայնված տվյալների բազա -** բնակչության ռեգիստրի երկրորդային մակարդակ, որը պարունակում է տեղեկատվություն հիմնական բնակչության ռեգիստրում չներառվող և սույն մասի 2-րդ կետով նախատեսված այլ սուբյեկտների վերաբերյալ․
3. **Հիմնական բնակչության ռեգիստրի տվյալների կազմ** - սույն օրենքի 8-րդ հոդվածով նախատեսված տեղեկատվության ամբողջություն․
4. **Բնակչության հաշվառում –** բնակչության ռեգիստրի տվյալների սուբյեկտի վերաբերյալ անձնական տվյալների և բնակության վերաբերյալ տվյալների առկայությունը բնակչության ռեգիստրում։ Բնակչության հաշվառման կարգը սահմանում է Հայաստանի Հանրապետության կառավարությունը։
5. **Բնակչության ռեգիստրում տեղեկատվություն գրանցող մարմինները**

Բնակչության ռեգիստրում տեղեկատվություն գրացնող մարմիններն են՝

ա․բժշկական կազմակերպությունները՝ ծննդի ընդունման կամ ծննդի ժամանակ բժշկական օգնություն ցույց տալու դեպքերի, ինչպես նաև բժշկական կազմակերպություններում տեղի ունեցող մահվան դեպքերի մասով.

բ․ ՔԿԱԳ մարմինը՝ ծննդի, մահվան գրանցման սույն կետի ա․ ենթակետով չնախատեսված դեպքերի, ամուսնության, ամուսնալուծության, որդեգրման, հայրության որոշման, անվան փոփոխման դեպքերի մասով․

գ․ դատական դեպարտամենտը՝ խնամակալություն կամ հոգաբարձություն սահմանվելու դեպքերի մասով․

դ․ բարձրագույն կրթության և գիտության բնագավառի կառավարության լիազորած պետական կառավարման մարմինը գիտական աստիճանի շնորհման դեպքերի գրանցման մասով․

ե․ պաշտպանության բնագավառի պետական լիազոր մարմինը բնակչության ռեգիստրի սուբյեկտի՝ «Զինվորական ծառայության և զինծառայողի կարգավիճակի մասին» ՀՀ օրենքով սահմանված կարգով պարտադիր զինվորական ծառայության զորակոչի ենթակա լինելու և պարտադիր զինվորական ծառայությունը ավարտած լինելու մասով․

զ․ ազգային անվտանգության բնագավառի պետական լիազոր մարմինը բնակչության ռեգիստրի սուբյեկտի՝ պետական սահմանի հատման դեպքերի ինքնաշխատ գրանցման մասով․

է․ բնակչության ռեգսիտրի տվյալների կազմում ներառված և սույն կետի ա-զ ենթակետերում չնշված տեղեկատվության մասով գրանցող մարմին է հանդիսանում միգրացիայի և քաղաքացիության ոլորտի պետական լիազոր մարմինը․

1. **Բնակչության ռեգիստրը տնօրինող մարմինը –** Բնակչության ռեգիստրը տնօրինող մարմին է հանդիսանում ներքին գործերի բնագավառում կառավարության լիազորած պետական կառավարման մարմինը․
2. **Բնակչության ռեգիստրը կառավարող մարմինը –** Բնակչության ռեգիստրը կառավարող, շահագործող, այդ թվում՝ գրանցող մարմինների գործունեությունը համակարգող մարմին է հանդիսանում միգրացիայի և քաղաքացիության ոլորտի կառավարության լիազորած պետական կառավարման մարմինը, որն իր լիազորությունների շրջանակներում իրականացնում է նաև բնակչության ռեգիստրում տեղեկատվության գրանցման գործառույթ․
3. **Տեղեկատվության գրանցում, թարմացում** - բնակչության ռեգիստրի սուբյեկտի վերաբերայլ անձնական, ընտանեկան, բնակության, քաղաքացիության, ազգության, իրավական վիճակը բնութագրող գործողությունների կամ դեպքերի, այդ թվում՝ խնամակալության և հոգաբարձության վերաբերյալ տեղեկությունների մուտքագրման գործողությունը կամ, արդեն իսկ, մուտքագրված տեղեկությունների նորացումը բնակչության ռեգիստրում տեղեկատվություն գրանցող մարմինների կողմից․
4. **Տեղեկատվության պահպանում և պաշտպանություն** – բնակչության ռեգիտրում գրանցվող, պահվող և փոխանցվող տեղեկատվության ամբողջականությունը, իսկությունը, գաղտնիությունը և անհերքելիությունը, պաշտպանվածությունը պատահական կորստից, չարտոնված մուտքից, չարտոնված օգտագործումից և բացահայտումից, խափանումից, չարտոնված փոփոխումից, ոչնչացումից, հարձակումից, կրկնօրինակումից, ձայնագրումից, տարածումից և այլ անօրինական միջամտությունից.
5. **Տեղեկատվության բացահայտում** – բնակչության ռեգիստրում առկա տեղեկություններին այլ անձանց սույն օրենքով սահմանված կարգով հասանելիության տրամադրում բնակչության ռեգիստրը կառավարող մարմնի կողմից․
6. **Հանրային ծառայությունների համարանիշ** - Հայաստանի Հանրապետության քաղաքացուն, Հայաստանի Հանրապետությունում բնակության իրավունք ունեցող օտարերկրյա քաղաքացուն, Հայաստանի Հանրապետությունում մշտապես բնակվող` քաղաքացիություն չունեցող անձին, փախստականին հատկացվող թվային տասը նիշերի համակցություն, որը ձևավորվում է բնակչության ռեգիստր մուտքագրված անձնական տվյալների` սեռի, ծննդյան օրվա, ամսվա, տարեթվի հիման վրա, ինչպես նաև ներառում է օժանդակ հերթական եռանիշ համար և ճշգրտող մեկ նիշ․
7. **Անձը հաստատող փաստաթղթեր** – քաղաքացուն հատկացվող նույնականացման քարտը և անձնագիրը, օտարերկրյա քաղաքացուն կամ քաղաքացիություն չունեցող անձին հատկացվող կացության կարգավիճակը հավաստող փաստաթուղթը, փախստականի ինքնությունը հավաստող փաստաթուղթը․
8. **Մշտական բնակություն ունեցող** – սույն օրենքի իմաստով մշտական բնակություն ունեցող է համարվում այն անձը, ով ընթացիկ տարում օրինական հիմքերով Հայաստանի Հանրապետության տարածքում փաստացի գնտվել է 183 և ավելի օր:

**Հոդված 5. Բնակչության ռեգիստրի ձևավորման հիմնական սկզբունքները**

* 1. Բնակչության ռեգիստրի ձևավորումը հիմնված է հետևյալ սկզբունքների վրա.
     1. **պարզություն և հստակություն՝** բնակչության ռեգիստրում գրանցվող տեղեկատվությունը պետք է լինի պարզ, հստակ և իրենց մեջ չպարունակեն հակասություններ ու անորոշություններ.
     2. **համախմբվածություն`** բնակչության ռեգիստրի տվյալների կազմին առնչվող իրավական ակտերը պետք է լինեն համախմբված, և պետք է բացառել առանձին իրավական ակտերով բնակչության ռեգիստրի տվյալների կազմին առնչվող տեղեկատվության հավաքագրման, մշակման, շրջանառման համար այլ միջավայրերի ու կարգավորումների ձևավորումը.
     3. **արդիականություն՝** բնակչության ռեգիստրը պետք է հիմնված լինի կառավարման արդի համակարգերի և մոտեցումների վրա։ Պետք է ապահովվի բնակչության ռեգիստրում առկա տեղեկատվության թարմացումն ու արդիականացումը․
     4. **արդյունավետություն՝**բնակչության ռեգիստրը պետք է հնարավորություն ընձեռի, որ տեղեկատվության հավաքագրումը իրականացվի հնարավորինս փոքր ռեսուրսներով․
     5. **անձնական տվյալների պաշտպանություն**՝ պետք է ապահովվի բնակչության ռեգիստրի տվյալների սուբյեկտի վերաբերյալ բնաչկության ռեգիստրում առկա տվյալներին՝ միայն օրենքով սահմանված համապատասխան լիազորություններ ունեցող մարմինների (անձանց) մատչելիությունը։

**Գ Լ Ու Խ 2**

**ԲՆԱԿՉՈՒԹՅԱՆ ՌԵԳԻՍՏՐԻ ԿԱՌՈՒՑՎԱԾՔԸ ԵՎ ՏՎՅԱԼՆԵՐԻ ԿԱԶՄԸ**

**Հոդված 6. Բնակչության ռեգիստրի կառուցվածքը**

1. Բնակչության ռեգիստրը բաղկացած է կենտրոնական ռեգիստրից և բնակչության ռեգիստրում տեղեկատվություն գրանցող մարմինների համար նախատեսված սահմանափակ հասանելիության առանձին բաժիններից։
2. Կենտրոնական ռեգիստրն իր հերթին բաղկացած է բնակչության ընդլայնված տվյալների բազայից և հիմնական բնակչության ռեգիստրից։
3. Կենտրոնական ռեգիստրը վարում և ռեգիստրում տեղեկատվություն գրանցող մարմինների աշխատանքները համակարգում է բնակչության ռեգիստրը կառավարող մարմինը, որը հաշվետու է բնակչության ռեգիստրը տնօրինող մարնին:
4. Բնակչության ռեգիստրի կառուցվածքին վերաբերող տեխնիկական պահանջները, ինչպես նաև բնակչության ռեգիստրում տեղեկատվության մուտքագրման, տեղեկատվության թարմացման, տեղեկատվության պահպանման ու պաշտպանության, տեղեկատվության բացահայտման տեխնիկական, անվտանության պահանջները և կարգը սահմանում է Հայաստանի Հանրապետության կառավարությունը։

**Հոդված 7. Բնակչության ընդլայնված տվյալների բազայում ներառվող տեղեկատվությունը**

1. Բնակչության ընդլայնված տվյալների բազան ներառում է տեղեկատվություն սույն օրենքի 4-րդ հոդվածի 1-ին մասի 2-րդ կետի դ և ե ենթակետերով նախատեսված սուբյեկտների վերաբերյալ։
2. Բնակչության ընդլայնված տվյալների բազայում սույն օրենքի 4-րդ հոդվածի 1-ին մասի 2-րդ կետի դ և ե ենթակետերով նախատեսված սուբյեկտների վերաբերյալ պարտադիր ներառվում են սույն օրենքի 8-րդ հոդվածի 1-ին մասի 1-ին, 3-5-րդ, 9-րդ և 10-րդ ենթակետերում նշված տվյալները, իսկ մյուս տվյալները ներառվում են առկայության դպեքում։
3. Սույն հոդվածի 2-րդ մասով նախատեսված տվյալների ներառումը բնակչության ընդլայնված տվյալների բազայում իրականացվում է սույն օրենքով և դրա հիման վրա ընդունվող այլ իրավական ակտերով հիմնական բնակչության ռեգիստրում տվյալների ներառման համար նախատեսված նույն ընթացակարագով։

**Հոդված 8. Հիմնական բնակչության ռեգիստրի տվյալների կազմը**

1. Հիմնական բնակչության ռեգիստրի տվյալների կազմը բաղկացած է հետևյալ տվյալներից․

1) անձնական,

2) ընտանեկան,

3) բնակության վերաբերյալ,

4) քաղաքացիության վերաբերյալ,

5) ազգության վերաբերյալ,

6) անձանց իրավական վիճակը բնութագրող գործողությունների կամ դեպքերի, այդ թվում՝ խնամակալության և հոգաբարձության սահմանման վերաբերյալ,

7) գիտական աստիճանի վերաբերյալ,

8) զինապարտության վերաբերյալ,

9) պետական սահմանի հատման վերաբերյալ,

10) անձը հաստատող փաստաթղթի վերաբերյալ։

**Հոդված 9. Անձնական տվյալներ**

1. Բնակչության ռեգիստրում գրանցվում են բնակչության ռեգիստրի սուբյեկտի վերաբերյալ հետևյալ անձնական տվյալները՝

1. անունը, ազգանունը,
2. ծնողների անուններն ու ազգանունները (առկայության դեպքում),
3. սեռը,
4. ծննդյան տվյալները, ներառյալ ծննդյան ամսաթիվը և վայրը,
5. կենսաչափական տվյալները,
6. հանրային ծառայությունների համարանիշը,
7. ծնողների հանրային ծառայության համարանիշը։

**Հոդված 10. Ընտանեկան տվյալներ**

1. Բնակչության ռեգիստրում գրանցվում են բնակչության ռեգիստրի սուբյեկտի վերաբերյալ հետևյալ ընտանեկան տվյալները՝

1) ընտանեկան դրությունը,

2) երեխաների առկայությունը,

3) երեխաների հանրային ծառայության համարանիշը։

**Հոդված 11. Բնակության վերաբերյալ տվյալներ**

1. Բնակչության ռեգիստրում գրանցվում են բնակչության ռեգիստրի սուբյեկտի վերաբերյալ հետևյալ բնակության տվյալները՝

1. բնակվելու վայրի վերաբերյալ տվյալները,
2. հիմնական հասցեն,
3. ոչ հիմնական հասցեն։

**Հոդված 12. Քաղաքացիության և ազգության վերաբերյալ տվյալներ**

1. Բնակչության ռեգիստրում գրանցվում են բնակչության ռեգիստրի սուբյեկտի քաղաքացիությունը, իսկ մի քանի քաղաքացիություն ունենալու դեպքում, բոլոր քաղաքացիությունները, ինչպես նաև ազգության վերաբերյալ տվյալներ։

**Հոդված 13. Անձանց իրավական վիճակը բնութագրող գործողությունների կամ դեպքերի վերաբերյալ տվյալները**

1. Բնակչության ռեգիստրում գրանցվում են բնակչության ռեգիստրի սուբյեկտի վերաբերյալ իրավական վիճակը բնութագրող գործողությունների կամ դեպքերի վերաբերյալ հետևալ տվյալները՝

1) հայրության ճանաչում,

2) որդեգրում,

3) ամուսնություն,

4) ամուսնալուծություն,

5) անվան փոփոխություն,

6) մահ,

7) խնամակալության սահմանում,

8) հոգաբարձության սահմանում։

**Հոդված 14. Գիտական աստիճանի վերաբերյալ տվյալներ**

1. Բնակչության ռեգիստրում գրանցվում է բնակչության ռեգիստրի սուբյեկտի գիտական աստիճանի և գիտության համապատասխան բնագավառի վերաբերյալ տեղեկատվությունը։

**Հոդված 15. Զինապարտության վերաբերյալ տվյալներ**

1. Պաշտպանության բնագավառում կառավարության լիազորած պետական կառավարման մարմինը բնակչության ռեգիստրում նշում է կատարում բնակչության ռեգիստրի սուբյեկտի՝ «Զինվորական ծառայության և զինծառայողի կարգավիճակի մասին» ՀՀ օրենքով սահմանված կարգով պարտադիր զինվորական ծառայության զորակոչի ենթակա լինելու կամ պարտադիր զինվորական ծառայությունը ավարտած լինելու մասին։

**Հոդված 16. Պետական սահմանի հատման վերաբերյալ տվյալներ**

1. Բնակչության ռեգիստրի սուբյեկտի՝ Հայաստանի Հանրապետության պետական սահմանի հատման վերաբերյալ տեղեկատվությունը սահմանային էլեկտրոնային կառավարման համակարգից ինքնաշխատ եղանակով ներմուծվում է բնակչության ռեգիստր։

2. Սույն հոդվածի 1-ին մասով նախատեսված տեղեկատվության ինքնաշխատ եղանակով փոխանցման կարգն ու պահանջները սահմանվում են ներքին գործերի բնագավառի և ազգային անվտանգության բնագավառի կառավարության լիազորած պետական կառավարման լիազոր մարմինների համատեղ հրամանով։

**Հոդված 17. Անձը հաստատող փաստաթղթերի տվյալներ**

1. Բնակչության ռեգիստրում գրանցվում են բնակչության ռեգիստրի սուբյեկտի անձը հաստատող փաստաթղի տեսակի, համարի, տալու ամսաթվի, վավերության ժամկետի և տրամադրող մարմնի վերաբերյալ տվյալները։ Անձը հաստատող փաստաթուղթը ներառում է նաև անձի հանրային ծառայության համարանիշը։

**Հոդված 18. Ընտրողների ռեգիստրը**

1. Բնակչության ռեգիստրի տվյալների կազմի հիման վրա բնակչության ռեգիստրում, որպես ենթառեգիստր, ձևավորվում է Հայաստանի Հանրապետության ընտրողների ռեգիստրը, որը բաղկացած է բնակչության ռեգիստրում հաշվառված և ընտրելու իրավունք ունեցող Հայաստանի Հանրապետության քաղաքացիների տվյալներից:

2. Ընտրողների ռեգիստրը պարունակում է քաղաքացիների վերաբերյալ հետևյալ տվյալները՝

1. անունը, ազգանունը, հայրանունը (առկայության դեպքում)
2. սեռը,
3. ծննդյան տվյալները,
4. հանրային ծառայությունների համարանիշը,
5. հաշվառման վայրի հասցեն։

**Հոդված 19. Հանրային ծառայության համարանիշը**

1. Հանրային ծառայության համարանիշը ձևավորվում է բնակչության ռեգիստրում անձի անձնական տվյալների գրանցման արդյունքում։
2. Հանրային ծառայությունների համարանիշը եզակի է և ենթակա չէ փոփոխման։

3. Հանրային ծառայությունների համարանիշը ամրագրվում է բնակչության ռեգիստրը կառավարող մարմնի կողմից տրամադրվող անձը հաստատող փաստաթղթերում, ինչպես նաև Հայաստանի Հանրապետությունում տրված ծննդյան վկայականում և ծննդի պետական գրանցման մասին տեղեկանքում։

4. Հանրային ծառայությունների համարանիշն օգտագործվում է պետական մարմինների, պաշտոնատար անձանց, իրավասու այլ անձանց կողմից օրենքով նրանց վերապահված խնդիրների (գործառույթների) շրջանակներում ֆիզիկական անձանց ծառայություններ մատուցելիս` անձնական տվյալների տեղեկատվական բազաներում վերջիններիս նույնականացումն իրականացնելու նպատակով:

5. Սույն հոդվածի 4-րդ մասում նշված մարմինները իրենց գործառույթներով պայմանավորված ծառայություններ մատուցելու դեպքում բնակչության ռեգիստրի սուբյեկտին ծառայությունը մատուցում են հանրային ծառայության համարանիշով վերջինիս նույնականացնելու դեպքում։ Ընդ որում, բնակչության ռեգիստրում վերջինիս վերաբերյալ տվյալների բացակայության դեպքում պետական մարմինը մերժում է ծառայության տրամադրումը և անձին ուղղորդում է բնակչության ռեգիստրը կառավարող մարմին, միաժամանակ այդ մասին հայտնում է բնակչության ռեգիստրը կառավարող մարմնին։

6. Բնակչության ռեգիստրը կառավարող մարմինը սույն հոդվածի 5-րդ մասով նախատեսված տեղեկատվությունը ստանալուց հետո բնակչության ռեգիստրի տվյալների սուբյեկտի վերաբերյալ բնակչության ռեգիստրում տվյալների մուտքագրումն իրականացնում է արտահերթ՝ կառավարության որոշմամբ սահմանված կարգով և սեղմ ժամկետներում։

7. Հանրային ծառայությունների համարանիշը պարտադիր կիրառվում է`

1) քաղաքացուն աշխատավարձ և դրան հավասարեցված եկամուտ վճարելու, սոցիալական ապահովության պետական ծրագրերով նախատեսված կենսաթոշակ, նպաստ, հատուցում նշանակելու և վճարելու ժամանակ.

2) հարկեր, տուրքեր, պարտադիր վճարներ հաշվարկելու և վճարելու ժամանակ.

3) քաղաքացու կողմից բանկային հաշիվ բացելու ժամանակ.

4) պետական և տեղական ինքնակառավարման մարմինների, պետական և համայնքային ենթակայության կազմակերպությունների տեղեկատվական բազաները վարելու ժամանակ.

5) օրենքով նախատեսված այլ դեպքերում:

**8.** Հանրային ծառայությունների համարանիշը ձևավորվում է հետևյալ կերպ.

1) թվային նիշերի առաջին զույգն արտացոլում է քաղաքացու ծննդյան ամսաթիվն ու սեռը և կարող է լինել`

ա. 11-41 (11` ամսի 1-ին ծնված լինելու դեպքում, 41` ամսի 31-ին ծնված լինելու դեպքում)` արական սեռի համար,

բ. 51-81 (51` ամսի 1-ին ծնված լինելու դեպքում, 81` ամսի 31-ին ծնված լինելու դեպքում)` իգական սեռի համար.

2) թվային նիշերի երկրորդ զույգը (3-րդ և 4-րդ նիշեր) արտացոլում է քաղաքացու ծննդյան ամիսն ու դարը և կարող է լինել`

ա. 01-12 (01` հունվարին ծնված լինելու դեպքում, 12` դեկտեմբերին ծնված լինելու դեպքում)` 20-րդ դարի համար (հունիսին ծնված լինելու դեպքում` 14),

բ. 21-32 (21` հունվարին ծնված լինելու դեպքում, 32` դեկտեմբերին ծնված լինելու դեպքում)` 21-րդ դարի համար (հունիսին ծնված լինելու դեպքում` 34).

3) թվային նիշերի երրորդ զույգը (5-րդ և 6-րդ նիշեր) արտացոլում է քաղաքացու ծննդյան տարեթիվը և կարող է լինել 00-99.

4) թվային նիշերի երրորդ զույգին հաջորդող թվային նիշերի եռյակը (7-րդ, 8-րդ և 9-րդ նիշեր) արտացոլում է տվյալ օրը ծնված նույն սեռի քաղաքացիների` բնակչության պետական ռեգիստրում հաշվառման հերթական համարը և կարող է լինել 001-999:

5) Վերջին թվային նիշը ճշգրտող նիշն է: Ճշգրտող նիշի հաշվարկման կարգը սահմանում է բնակչության ռեգիստրը կառավարող մարմինը։

**ԳԼՈՒԽ 3**

**ԲՆԱԿՉՈՒԹՅԱՆ ՌԵԳԻՍՏՐՈՒՄ ՏԵՂԵԿԱՏՎՈՒԹՅՈՒՆ ԳՐԱՆՑՈՂ ՄԱՐՄԻՆՆԵՐԸ**

**Հոդված 20. Բժշկական կազմակերպությունները**

1**.** Բժշկական կազմակերպությունները ծննդի ընդունման կամ ծննդի ժամանակ բժշկական օգնություն ցույց տալու դեպքերում պարտավոր են մինչև ծննդյան օրվան հաջորդող աշխատանքային օրվա ավարտը բնակչության ռեգիստրում գրանցել անձի ծննդյան վերաբերյալ հետևյալ տվյալները՝

1) անուն, ազգանուն,

2) ծննդյան ամսաթիվը և վայրը,

3) սեռը,

4) առկայության դեպքում ծնողների անուն, ազգանունը, ազգությունը, քաղաքացիությունը (ՀՀ կամ օտարերկրացի) և հանրային ծառայության համարանիշը:

2. Բժշկական կազմակերպությունները բժշկական կազմակերպությունում անձի մահվան դեպքում պարտավոր են մինչև մահվան օրվան հաջորդող աշխատանքային օրվա ավարտը բնակչության ռեգիստրում գրանցեն անձի մահվան վերաբերյալ հետևյալ տվյալները՝

1) անուն, ազգանուն,

2) ծննդյան և մահվան ամսաթիվը և վայրը,

3) սեռը,

4) հանրային ծառայության համարանիշը (առկայության դեպքում):

3. Բժշկական կազմակերպությունների կողմից սույն հոդվածի 1-ին մասով նախատեսված տվյալները բնակչության ռեգիստրում գրանցելուց հետո ձևավորվում է անձի հանրային ծառայությունների համարանիշը, որի մասին բժշական կազմակերպության կողմից տեղեկացվում է անձի ծնողին կամ օրինական ներկայացուցիչին։ Հանրային ծառայությունների համարանիշը հիմք է հանդիսանում քաղաքացիական կացության ակտերի գրանցման մարմնի կողմից անձի ծննդյան վկայականը ծնողին կամ օրինական ներկայացուցիչին տրամադրելու համար։

4. Սույն հոդվածի 1-ին և 2-րդ մասերով նախատեսված տեղեկատվությունը բնակչության ռեգիստրում գրանցող բժշկական կազմակերպությունների ցանկը սահմանում է առողջության բնագավառի պետական լիազոր մարմինը։

5. Սույն հոդվածի 1-ին և 2-րդ մասերով նախատեսված տեղեկատվությունը բժշկական կազմակերպությունների կողմից բնակչության ռեգիստրում գրանցելու կարգը և պահանջները սահմանում է բնակչության ռեգիստրը տնօրինող մարմինը։

**Հոդված 21. Քաղաքացիական կացության ակտերը գրանցող մարմինը**

1**.** Քաղաքացիական կացության ակտերը գրանցող մարմինը սույն օրենքի 20-րդ հոդվածով նախատեսված դեպքերից բացի, անձի ծննդյան կամ մահվան մյուս բոլոր դեպքերում մինչև ծննդյան կամ մահվան փաստի վերաբերյալ տեղեկատվությունը պաշտոնապես իրեն հայտնի դառնալու օրվան հաջորդող հաջորդ աշխատանքային օրվա ավարտը բնակչության ռեգիստրում գրանցում է անձի ծննդյան կամ մահվան վերաբերյալ սույն օրենքի 20-րդ հոդվածի 1-ին կամ 2-րդ մասերում նշված տվյալները։ Անձի ծննդյան վկայականը տրամադրվում է բնակչության ռեգիստրում վերջինիս տվյալների մուտքագրման արդյունքում ձևավորված հանրային ծառայությունների համարանիշ ստանալուց հետո։

2. Բացի սույն հոդվածի 1-ին մասով նախատեսված տեղեկատվությունից քաղաքացիական կացության ակտերը գրանցող մարմինը բնակչության ռեգիստրում գրանցում է նաև ամուսնության, ամուսնալուծության, որդեգրման, հայրության որոշման, անվան փոփոխման դեպքերի մասով տվյալները համապատասխանաբար մինչև ամուսնության, ամուսնալուծության, որդեգման, հայրության որոշման և անվան փոփոխման հաստատման օրվան հաջորդող հաջորդ աշխատանքային օրվա ավարտը։

3. Սույն հոդվածի 2-րդ մասով նախատեսված տեղեկատվությունը բնակչության ռեգիստրում գրանցվում է հետևյալ տվյալների ներառմամբ՝

1) Ամուսնության դեպքում ամուսնացող անձանցից յուրաքանչյուրի՝

ա․ անունը, ազգանունը, հայրանունը (առկայության դեպքում),

բ․ ծննդյան ամսաթիվը և վայրը,

գ․ քաղաքացիությունը,

դ․ բնակության վայրի հասցեն,

ե․ անձը հաստատող փաստաթղթի տվյալները,

զ․ ազգությունը,

է․ հանրային ծառայության համարանիշը (առկայության դեպքում)․

ը․ ամուսնության գրանցման ամսաթիվը․

2) Ամուսնալուծության դեպքում՝ ամուսնալոծվողների վերաբերյալ սույն մասի 1-ին կետի ա-է ենթակետերում նշված տեղեկատվությունը, ինչպես նաև ամուսնալուծության գրացման ամսաթիվը։

3) Որդեգրման դեպքում՝

ա․ որդեգրողի (որդեգրողների) անունը, ազգանունը, հայրանունը (առկայության դեպքում), սեռը, ծննդյան ամսաթիվը, քաղաքացիությունը, ազգությունը, բնակության վայրը, հանրային ծառայության համարանիշը (առկայության դեպքում), ինչպես նաև անձը հաստատող փաստաթղթի տվյալները․

բ․ որդեգրվող երեխայի անունը, ազգանունը, հայրանունը (առկայության դեպքում), ծննդյան ամսաթիվը, սեռը, վայրը, հանրային ծառայության համարանիշը (առկայության դեպքոմ).

4) Հայրության ճանաչման դեպքում՝

ա․ երեխայի ազգանունը, անունը, հայրանունը (մինչև հայրության ճանաչումը՝ առկայության դեպքում), սեռը, ծննդյան ամսաթիվը և վայրը, հանրային ծառայության համարանիշը (առկայության դեպքում)․

բ․ հայրության ճանաչումից հետո երեխայի անունը, հայրանունը, ազգանունը,

գ․ երեխայի հոր մասին տեղեկություններ՝ անունը, ազգանունը, հայրանունը (առկայության դեպքում), ինչպես նաև ծննդյան ամսաթիվը, քաղաքացիությունը, բնակության վայրը, ազգությունը, հանրային ծառայության համարանիշը,

դ․ երեխայի մոր տվյալները՝ անունը, ազգանունը, հայրանունը (առկայության դեպքում), ինչպես նաև ծննդյան ամսաթիվը, քաղաքացիությունը, բնակության վայրը, ազգությունը, հանրային ծառայության համարանիշը,

5) Անվան փոփոխման դեպքում՝

ա․ անունը փոխող անձի անունը, ազգանունը, հայրանունը (առկայության դեպքում), ծննդյան ամսաթիվը, վայրը, քաղաքացիությունը, բնակության վայրը, ազգությունը, հանրային ծառայության համարանիշը (առկայության դեպքում)․

բ․ անունը փոխել ցանկացող անձի ընտրած նոր անունը և (կամ) ազգանունը:

4. Սույն հոդվածի 1-3-րդ մասերով նախատեսված տեղեկատվությունը քաղաքացիական կացության ակտերի գրանցման մարմնի կողմից բնակչության ռեգիստրում գրանցելու կարգը և պահանջները սահմանում է բնակչության ռեգիստրը տնօրինող մարմինը։

**Հոդված 22. Դատական դեպարտամենտը**

1. Դատական դեպարտամենտը պարտավոր է քաղաքացուն անգործունակ ճանաչելու կամ նրա գործունակությունը սահմանափակելու մասին դատարանի վճիռն օրինական ուժի մեջ մտնելու օրվանից հետո մեկ աշխտանքային օրվա ընթացքում բնակչության ռեգիստրում գրանցել հետևյալ տվյալները՝

1) այն անձի անունը, ազգանունը, ծննդյան ամսաթիվը և վայրը, սեռը, հանրային ծառայության համարանիշը (առկայության դեպքում), ում նկատմամբ սահմանվում է խնամակալություն կամ հոգաբարձություն,

2) խնամակալի կամ հոգաբարձուի անունը, ազգանունը, ծննդյան ամսաթիվը և վայրը, սեռը, հանրային ծառայության համարանիշը (առկայության դեպքում), բնակության վայրը,

3) խնամակալության կամ հոգաբարձության սահմանման ամսաթիվը։

2. Սույն հոդվածի 1-ին մասով նախատեսված տեղեկատվությունը դատական դեպարտամենտի կողմից բնակչության ռեգիստրում գրանցելու կարգը և պահանջները սահմանում է բնակչության ռեգիստրը տնօրինող մարմինը։

**Հոդված 23. Բարձրագույն կրթության և գիտության բնագավառի լիազոր պետական մարմինը**

1**.** Բարձրագույն կրթության և գիտության բնագավառի կառավարության լիազորած պետական կառավարման մարմինը գիտական աստիճանը հաստատելու կամ օտարերկրյա պետություններում ստացված գիտական աստիճանի վկայագիրը Հայաստանի Հանրապետության գիտական աստիճանի վկայագրին համապատասխանեցնելու օրվան հաջորդող երեք աշխատանքային օրվա ընթացքում բնակչության ռեգիստրում գրանցում է անձի վերաբերյալ հետևյալ տվյալները՝

1) անուն, ազգանուն,

2) ծննդյան ամսաթիվը և վայրը,

3) սեռը,

4) հանրային ծառայության համարանիշը,

5) գիտական աստիճանը և գիտության բնագավառը։

2. Սույն հոդվածի 1-ին մասով նախատեսված տեղեկատվությունը բարձրագույն կրթության և գիտության բնագավառի կառավարության լիազորած պետական կառավարման մարմնի կողմից բնակչության ռեգիստրում գրանցելու կարգը և պահանջները սահմանում է բնակչության ռեգիստրը տնօրինող մարմինը։

**Հոդված 24. Պաշտպանության բնագավառի պետական լիազոր մարմինը**

1**.** Պաշտպանության բնագավառի կառավարության լիազորած պետական կառավարման մարմինը բնակչության ռեգիստրում գրանցում է անձի վերաբերյալ հետևյալ տվյալները՝

1) անուն, ազգանուն,

2) ծննդյան ամսաթիվը և վայրը,

3) սեռը,

4) հանրային ծառայության համարանիշը,

5) տեղեկատվություն պարտադիր զինվորական ծառայության ենթակա լինելու վերաբերյալ․

6) տեղեկատվություն պարտադիր զինվորական ծառայությունը ավարտած լինելու վերաբերյալ։

2. Սույն հոդվածի 1-ին մասով նախատեսված տեղեկատվությունը պաշտպանության բնագավառի կառավարության լիազորած պետական կառավարման մարմնի կողմից բնակչության ռեգիստրում գրանցելու կարգը և պահանջները սահմանում է բնակչության ռեգիստրը տնօրինող մարմինը։

**Հոդված 25. Քաղաքացիության և միգրացիայի ոլորտի պետական լիազոր մարմինը**

1. Քաղաքացիության և միգրացիայի ոլորտի պետական լիազոր մարմինը բնակչության ռեգիստրում գրանցում է սույն օրենքով բնակչության ռեգիստրի կազմի այն տվյալները, որոնք ենթակա չեն գրանցման բնակչության ռեգիստրում տեղեկատվություն գրանցող այլ մարմինների կողմից կամ չեն գրանցվել վերջիններիս կողմից։

2. Քաղաքացիության և միգրացիայի ոլորտի պետական լիազոր մարմինը սույն հոդվածի 1-ին մասով նախատեսված տեղեկատվություն բնակչության ռեգիստրում գրանցում է ինչպես իր նախաձեռնությամբ, այնպես էլ անձանց դիմումի հիման վրա։

3. Սույն հոդվածի 1-ին մասով նախատեսված տեղեկատվությունը բնակչության ռեգիստրում գրանցելու կարգը և պահանջները սահմանում է բնակչության ռեգիստրը տնօրինող մարմինը։

**Գ Լ ՈՒ Խ 4**

**ԲՆԱԿՉՈՒԹՅԱՆ ՌԵԳՍՏՐԸ ՏՆՕՐԻՆՈՂ ԵՎ ԿԱՌԱՎԱՐՈՂ ՄԱՐՄԻՆՆԵՐԸ**

**Հոդված 26. Բնակչության ռեսգիտրը տնօրինող մարմնի լիազորությունները**

1. Բնակչության ռեգիստրը տնօրինող մարմնի լիազորություններն են՝

1. սույն օրենքով նախատեսված պահանջների, այդ թվում` բնակչության ռեգիստրի վարման, բնակչության ռեգիստրում տեղեկատվություն գրանցող մարմինների աշխատանքի նկատմամբ վերահսկողության իրականացումը,
2. սույն օրենքով սահմանված բնակչության ռեգիստրում տեղեկատվություն գրանցող մարմինների կողմից բնակչության ռեգիստրում տեղեկատվությունը գրանցելու կարգերի ու պահանջներների սահմանումը,
3. անձնական տվյալների պաշտպանությունը,
4. սույն օրենքով կամ այլ օրենքներով տնօրինողի իրավասությանը վերապահված այլ գործառույթների իրականացումը:

**Հոդված 27. Բնակչության ռեսգիտրը կառավարող մարմնի լիազորությունները**

1. Բնակչության ռեգիստրը կառավարող մարմնի լիազորություններն են՝

1. բնակչության ռեգիստրի վարումը և դրանում պարունակվող տվյալների մշակումը,
2. բնակչության ռեգիստրում տեղեկատվություն գրանցող մարմինների աշխատանքի համակարգումը,
3. բնակչության ռեգիստրի շահագործումն ու կառավարումը,
4. բնակչության ռեգիստրում ներառված տեղեկատվության բացահայտումը,
5. բնակչության ռեգիստրի տվյալների ճշտության ստուգման կազմակերպումը,
6. բնակչության ռեգիստրի տվյալների պահպանության ու պաշտպանության կազմակերպումը,
7. բնակչության հաշվառումն իրականացնելը,
8. անձը հաստատող փաստաթղթերի տրամադրումը,
9. Հանրային ծառայությունների համարանիշի տրամադրումը,
10. ընտրողների ռեգիստրի ձևավորումը,
11. բնակչության ռեգիստրում տեղեկատվություն գրանցող մարմիններին խորհրդատվական բնույթի ցուցումներ կամ պարզաբանումներ կամ օգնության տրամադրումը,
12. գույքի նկատմամբ իրավունքների գրանցման ոլորտի լիազոր մարմնին և տեղական ինքնակառավարման մարմիններին բնակչության ռեգիստրում գրանցված հասցեների վերաբերյալ տեղեկատվության տրամադրումը,
13. սույն օրենքով սահմանված բնակչության ռեգիստրում տեղեկատվություն գրանցող մարմինների կողմից բնակչության ռեգիստրում տեղեկատվությունը գրանցելու կարգերի ու պահանջներների մշակումը,
14. սույն օրենքով կամ այլ օրենքներով տնօրինողի իրավասությանը վերապահված այլ գործառույթների իրականացումը:
15. Բնակչության ռեգիստրի վարման կարգը սահմանում է Հայաստանի Հանրապետության կառավարությունը։
16. Բնակչության ռեգիստրում տեղեկատվություն գրանցող մարմինների աշխատանքի համակարգումը, բնակչության ռեգիստրի տվյալների ճշտության ստուգման կազմակերպումը, ինչպես նաև բնակչության ռեգիստրում տեղեկատվություն գրանցող մարմինների աշխատանքի նկատմամբ վերահսկողության իրականացման կարգը սահմանում է Հայաստանի Հանրապետության կառավարությունը։
17. Գույքի նկատմամբ իրավունքների գրանցման ոլորտի լիազոր մարմնին և տեղական ինքնակառավարման մարմիններին բնակչության ռեգիստրում գրանցված հասցեների վերաբերյալ տեղեկատվության տրամադրման կարգն ու ժամկետները սահմանում է Հայաստանի Հանրապետության կառավարությունը։

**Հոդված 28. Բնակչության ռեգիստրը կառավորղ մարմնին տեղեկացնելու պարտականությունը**

1. Բնակչության ռեգիստրում ընդգրկվելու համար բնակչության ռեգիստրի տվյալների սուբյեկտը պարտավոր է կառավարության որոշմամբ սահմանված կարգով և ժամկետներում բնակչության ռեգիստը կառավարող մարմնին տրամադրել իր հիմնական և ոչ հիմնական հասցեները, ինչպես նաև սույն օրենքի 9-րդ հոդվածով նախատեսված տվյալները: Մշտական բնակության վայր է համարվում այն տարածքը, որտեղ անձն ունի բնակվելու իրավունք, որը նա համարում և հայտարարում է որպես իր մշտական բնակության վայր: Մշտական բնակության վայրը փոխելիս անձը պարտավոր է այդ մասին գրավոր տեղեկացնել բնակչության ռեգիստրը տնօրինող մարմնին: Անձը կարող է հաշվառվել միայն մեկ բնակության վայրում (մշտական կամ ժամանակավոր)։

2. Հայաստանի Հանրապետության տարածքից դուրս 183 օրից ավելի ժամկետով բնակվելու նպատակով հյուպատոսական հաշվառման կանգնած Հայաստանի Հանրապետության քաղաքացիների մասին տվյալները համապատասխան դիվանագիտական ներկայացուցչությունը կամ հյուպատոսական հիմնարկը կամ Հայաստանի Հանրապետության արտաքին գործերի նախարարությունը կառավարության որոշմամբ սահմանված կարգով և ժամկետում պաշտոնապես տեղեկացնում է բնակչության ռեգիստրը կառավարող մարմնին:

**Գ Լ ՈՒ Խ 5**

**ՏԵՂԵԿԱՏՎՈՒԹՅԱՆ ԲԱՑԱՀԱՅՏՈՒՄԸ**

**Հոդված 29. Բնակչության ռեգիստրը կառավարող մարմնի կողմից բնակչության ռեգիստրում ներառված տեղեկատվության բացահայտումը**

1. Բնակչության ռեգիստրի տվյալների բացահայտում իրականացվում է հետևյալ ձևերով՝

1) բնակչության ռեգիստրի տվյալների սուբյեկտի կողմից իր վերաբերյալ տեղեկատվության հարցում, իսկ օրենքով սահմանված կարգով տրված լիազորագրի դեպքում նաև այլ տվյալների սուբյեկտի վերաբերյալ տեղեկատվության հարցում․

2) բնակչության ռեգիստրի տվյալների սուբյեկտին բնակչության ռեգիստրում իր մասին առկա ողջ տեղեկատվության դիտման համար հասանելիության տրամադրում․

3) բնակրության ռեգիստրի տվյալների սուբյեկտի կողմից հանրային ծառայության համարանիշի տրամադրում սույն օրենքի 19-րդ հոդվածի 4-րդ մասում նշված մարմիններին․․

4) բնակչության ռեգիստրին հասանելիության տրամադրում։

2. Բնակչության ռեգիստրի տվյալների սուբյեկտը իրավունք ունի ծանոթանալու բնակչության ռեգիստրում իր վերաբերյալ առկա տեղեկատվությանը բնակչության ռեգիստրի տվյալների ողջ կազմով։ Անձը օրենքով սահմանված կարգով տրված լիազորագրի առկայության պարագայում իրավունք ունի ծանոթանալ նաև բնակչության ռեգիստրի տվյալների այլ սուբյեկտի վերաբերյալ բնակչության ռեգիստրում առկա տեղեկատվության լիազորագրով նախատեսված տեղեկատվության շրջանակներում։

3. Բնակչության ռեգիստրի տվյալների սուբյեկտի կողմից սույն օրենքի 19-րդ հոդվածի 4-րդ մասով նշված մարմիններին հանրային ծառայության համարանիշի տրամադրումը համարվում է բնակչության ռեգսիտրի տվյալների սուբյեկտի համաձայնություն իր հաշվառման մասին տվյալները բացահայտելու համար։

4. Սույն հոդվածի 3-րդ մասով նախատեսված դեպքում սույն օրենքի 19-րդ հոդվածի 4-րդ մասով նախատեսված մարմիններին արգելվում է անձից պահանջել ներկայացնել բնակչության հաշվառման մասով տվյալների հաստատման ապացույցներ և օրենքով վերապահված իրենց լիազորություններն իրականացնելիս, անձի նույնականացման համար, հիմք են ընդունում հանրային ծառայության համարանիշը։

5. Եթե սույն հոդվածի 4-րդ մասով նախատեսված մարմինները հասանելիություն չունեն բնակչության ռեգիստրին, ապա բնակչության ռեգիստրի տվյալների սուբյեկտի կողմից ներկայացված հանրային ծառայության համարանիշը հիմք են ընդունում բնակչության ռեգիստրը կառավարող մարմնին անձի նույնականացման համար հարցում կատարելու և բնակչության հաշվառման վերաբերյալ տեղեկատվություն ստանալու համար։

6. Բնակչության ռեգիստրին հասանելիություն ունեցող մարմինների ցանկը ազգային անվտանգության բնագավառի լիազոր մարմնի համաձայնությամբ սահմանում է Հայաստանի Հանրապետության կառավարությունը։

**Գ Լ ՈՒ Խ 6**

**ՕՐԵՆՔԻ ԿԱՏԱՐՄԱՆ ՆԿԱՏՄԱՄԲ ՎԵՐԱՀՍԿՈՂՈՒԹՅՈՒՆԸ**

**Հոդված 30. Սույն օրենքի կատարման նկատմամբ վերահսկողությունը**

1. Սույն օրենքով սահմանված պահանջների կատարման նպատմամբ վերահսկողությունն իրականացնում է բնակչության ռեգիստրը տնօրինող մարմինը։

**Գ Լ ՈՒ Խ 7**

**ԱՆՑՈՒՄԱՅԻՆ ԴՐՈՒՅԹՆԵՐ**

**Հոդված 31. Անցումային դրույթներ**

**1.** Սույն օրենքն ուժի մեջ է մտնում բնակչության ռեգիստրի տեղեկատվական համակարգը գործարկելուն հաջորդող օրվանից, բայց ոչ ուշ, քան 2025 թվականի սեպտեմբերի 1-ը, բացառությամբ սույն օրենքի 6-րդ հոդվածի 4-րդ մասի, որն ուժի մեջ է մտնում սույն օրենքի պաշտոնական հրապարակմանը հաջորդող օրվանից։

2. Սույն օրենքն ուժի մեջ մտնելու պահից ուժը կորցրած ճանաչել «Բնակչության պետական ռեգիստրի մասին» 2002 թվականի սեպտեմբերի 24-ի թիվ ՀՕ-419-Ն և «Հանրային ծառայությունների համարանիշի մասին» 2011 թվականի նոյեմբերի 30-ի թիվ ՀՕ-288-Ն օրենքները։

3. Սույն օրենքով նախատեսված ենթաօրենսդրական ակտերն ընդունվում են մինչև սույն օրենքն ուժի մեջ մտնելը, բացառությամբ սույն հոդվածի 4-րդ մասի։

4. Բնակչության ռեգիստրի կառուցվածքին վերաբերող տեխնիկական պահանջները, ինչպես նաև բնակչության ռեգիստրում տեղեկատվության մուտքագրման, տեղեկատվության թարմացման, տեղեկատվության պահպանման ու պաշտպանության, տեղեկատվության բացահայտման տեխնիկական, անվտանության պահանջները և կարգը սահմանելու մասին Հայաստանի Հանրապետության կառավարության որոշումն ընդունվում է սույն օրենքի 6-րդ հոդվածի 4-րդ մասը ուժի մեջ մտնելուց հետո 3 ամսյա ժամկետում։